દિલ્હીના બુરાડી વિસ્તારમાં એક જ પરિવારના 11 લોકોના મોતના કારણે વિસ્તારમાં સનસની ફેલાયેલી છે. પોલીસે બુઝુર્ગ મહિલાના મોતના મામલે અજ્ઞાત વિરુદ્ધ હત્યાનો કેસ દાખલ કર્યો છે. જો કે બાકી દસ લોકોના મોતનું રહસ્ય ઘેરું બનતું જાય છે. હજી એ સ્પષ્ટ થયું નથી કે તેમની હત્યા કરવામાં આવી અને તે વાત પણ ગળે ઉતરતી નથી કે તમામે એક સાથે એક રીતે આત્મહત્યા કરી હોય. ઘરના સર્ચ ઓપરેશનમાં પોલીસને એક રજિસ્ટર મળ્યું છે જેના આધારે આ કેસને અંધવિશ્વાસ અને તંત્રવિદ્યા સાથે જોડીને જોવામાં આવી રહ્યો છે.